text: Tre aviser bliver til en
  02 januar 2012 kl. 09.34
  Vejle Amts Folkeblad, Horsens Folkeblad og Fredericia Dagblad udkommer med en fælles anden sektion. Det er det første synlige tegn på en sammenlægning.
  Fusionen mellem bladhusene fandt sted i juli sidste år. Første sektion i aviserne indeholder det lokale stof og er altså forskellige for Vejle, Horsens og Fredericia. 
  Det fælles udgiverselskab hedder Jyske Medier, og udover de tre aviser udgiver selskabet også en række ugeaviser, og de driver en fælles radio (VLR).
   
  Den første fælles avis bliver trykt på det store avistrykkeri i Erritsø.
  